|  |  |
| --- | --- |
| **ДО** | **РБ** |
| **ОБЩИНСКИ СЪВЕТ** | **ОБЩИНСКИ СЪВЕТ** |
| **ГРАД АПРИЛЦИ** | **№ ………………………** |
|  | **………………….2017 г.** |
|  | **гр. Априлци** |

**ПРЕДЛОЖЕНИЕ**

**ОТ Д-Р МЛАДЕН МАКСИМОВ ПЕЛОВ**

**КМЕТ НА ОБЩИНА АПРИЛЦИ**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

В Община Априлци постъпи Заявление вх.№ 536 от 10.05.2017 г. от Мария Иванова Попова – Председател на СДРУЖЕНИЕ "ТУРИСТИЧЕСКО ДРУЖЕСТВО КИТКАТА", ЕИК 176616985 с искане за безвъзмездно право на ползване на сграда с идентификатор 66771.501.418.2, във връзка с реализиране на проектно предложение за финансиране по Мярка 7.5. на ПРСР на МЗХ с наименование „Инвестиции за публично ползване в инфраструктура за отдих, туристическа информация и малка по мащаб туристическа инфраструктура на територията на с.Скандалото, община Априлци”.

Общински съвет – Априлци със свое Решение № 602 от Протокол № 70 / 30.07.2015 г. даде своето съгласие СДРУЖЕНИЕ "ТУРИСТИЧЕСКО ДРУЖЕСТВО КИТКАТА", самостоятелно да разработи, кандидатства и реализира горното проектно предложение.

Като подобект на инвестиционният проект се предвижда изграждане на **„Туристически информационен център /ТИЦ/”** в Урегулиран поземлен имот XIV, кв.23, отреден "За обществено обслужване" по РЗП на село Скандалото, одобрен със Заповед № 373 от 27.10.2016 г. на Кмета на Община Априлци. Предвидено е центърът да се изгради чрез преустройство за информационна и експозиционна дейност на съществуващ първи етаж на общинска сграда с идентификатор 66771.501.418.2, както и изграждане на нов втори етаж за административна и експозиционна дейност.

Община Априлци видно от акт за общинска собственост № 161 / 10.03.2017 г. е съсобственик с РПК „Изток” в поземлен имот с идентификатор 66771.501.418.

Съгласно чл.183, ал.1, 2 и 3 от ЗУТ, за да бъде надстроена и преустроена съществуващата сграда с идентификатор 66771.501.418.2 е необходимо учредяване на право на строеж на Община Априлци, върху 78,05 кв.м. за изграждане на втори етаж, в поземлен имот с идентификатор 66771.501.418 от другият съсобственик РПК „Изток”.

В тази връзка с писмо вх.№ 1178 от 28.06.2017 г., РПК „Изток” изрази желанието си в полза на Община Априлци, да учреди безвъзмездно право на строеж върху 78,05 кв.м. за построяване на втория етаж на общинска сграда с идентификатор 66771.501.418.2, построена в съсобствен поземлен имот с идентификатор 66771.501.418, с Трайно предназначение на територията: Урбанизирана, с Начин на трайно ползване: Ниско застрояване (до 10 м) по действащите КККР на село Скандалото, община Априлци.

С Решение № 337 от Протокол № 46 от 25.03.2010 г. общинските имоти са обявени за публична общинска собственост, във връзка с ремонт и реконструкция на съществуващата сграда, за канцелария на кметски наместник в с.Скандалото. Проектът за реконструкция на сградата не се осъществи, кметският наместник продължи да се помещава в помещението в което служи и към настоящия момент. През годините от 2010 г. до настоящият момент сградата не се използва като канцелария на кметски наместник на с.Скандалото. Общинска администрация счита, че имотите не са придобили и нямат предназначението по чл.3, ал.2 от ЗОС, следователно следва да бъдат обявени за частна общинска собственост на основание чл.6, ал.1 от ЗОС.

За да бъде реализирана инвестицията от СДРУЖЕНИЕ "ТУРИСТИЧЕСКО ДРУЖЕСТВО КИТКАТА" е необходимо да се учреди на сдружението безвъзмездно право на ползване на сграда с идентификатор 66771.501.418.2. срок 10 г.

Във тази връзка, предлагам на Вашето внимание следния:

**П р о е к т з а р е ш е н и е:**

На основание чл.21, ал.1, т.8 от ЗМСМА, чл.6, ал.1, чл.34, ал.1, чл.39, ал.4 от ЗОС, чл.40 от НРПУРОИ, чл.183, ал.1 - 3 от ЗУТ, Общинския съвет – Априлци

**рЕШИ:**

1. Обявява за частна общинска собственост 524 кв.м. в идеални части от урегулиран поземлен имот XIV, кв.23, отреден "За обществено обслужване" по РЗП на село Скандалото, одобрен със Заповед № 373 от 27.10.2016 г. на Кмета на Община Априлци, представляващ поземлен имот с идентификатор 66771.501.418, с ТПТ “Урбанизирана”, с НТП “Терен на обществени сгради и центрове”, с площ от 899 кв.м., по действащата КККР на село Скандалото, община Априлци, област Ловеч, ведно с цялата, построена в този имот едноетажна, полумасивна сграда, построена през 1978 г., със ЗП 60 кв.м., с идентификатор № 66771.501.418.2.
2. Промяната в характера на собствеността да се отрази със съставяне на нов акт за частна общинска собственост, който да бъде вписан в СВ –Троян;
3. Дава своето съгласие да бъде учредено безвъзмездно право на строеж на Община Априлци от РПК „Изток”, върху 78,05 кв.м. за построяване на втори етаж на сграда с идентификатор 66771.501.418.2 построена в съсобствен недвижим имот с идентификатор 66771.501.418 с Трайно предназначение на територията: Урбанизирана, с Начин на трайно ползване: Ниско застрояване (до 10 м) по действащите КККР на село Скандалото, обшина Априлци;
4. Възлага на Кмета на Община Априлци да сключи договор в писмена форма за придобиване безвъзмездно право на строеж учредено от ***РАЙОННА ПОТРЕБИТЕЛНА КООПЕРАЦИЯ "ИЗТОК"***, вписана в Търговския регистър при Агенцията по вписванията, ЕИК ***000274282***, със седалище и адрес на управление: Република България, Област Ловеч, Община Априлци, град Априлци – 5641, ул.”Търговска” № 2.
5. Да бъде учредено безвъзмездно право на ползване за срок от 10 г. на СДРУЖЕНИЕ "ТУРИСТИЧЕСКО ДРУЖЕСТВО КИТКАТА", ЕИК 176616985, със седалище и адрес на управление с.Скандалото, ул.”Главна” № 64, управлявано от Мария Иванова Попова – Председател, на едноетажна, полумасивна сграда, построена през 1978 г., със ЗП 60 кв.м., с идентификатор № 66771.501.418.2;
6. Възлага на Кмета на Община Априлци да издаде заповед и сключи договор за учредяване безвъзмездно право на ползване за срок от 10 г. на СДРУЖЕНИЕ "ТУРИСТИЧЕСКО ДРУЖЕСТВО КИТКАТА", ЕИК 176616985;
7. Дава своето съгласие СДРУЖЕНИЕ "ТУРИСТИЧЕСКО ДРУЖЕСТВО КИТКАТА", да реализира учреденото право на строеж по одобрен инвестиционен проект, за негова сметка и в ползва на Община Априлци.

**ПРИЛОЖЕНИЕ:**

1. Копие на Заявление вх.№ 536 от 10.05.2017 г.;
2. Копие на част Архитектурна от изготвен технически проект – 5 стр.;.
3. Копие на скица на поземлен имот с идентификатор 66771.501.418;
4. Копие на АОС № 161 / 10.03.2017 г.;
5. Копие на писмо вх.№ 1178 / 28.06.2017 г. от РПК „Изток”.

**Д-Р МЛАДЕН ПЕЛОВ**

*Кмет на община Априлци*